CELEX: 32015R0775
Language: lt
Date: 2015-05-18 00:00:00
Title: 2015 m. gegužės 18 d. Komisijos įgyvendinimo reglamentas (ES) 2015/775, kuriuo iš dalies keičiamos Įgyvendinimo reglamento (ES) Nr. 908/2014 nuostatos dėl atitikties patvirtinimo

19.5.2015   
            
            
               LT
            
            
               Europos Sąjungos oficialusis leidinys
            
            
               L 122/1
            
         KOMISIJOS ĮGYVENDINIMO REGLAMENTAS (ES) 2015/775
   2015 m. gegužės 18 d.
   kuriuo iš dalies keičiamos Įgyvendinimo reglamento (ES) Nr. 908/2014 nuostatos dėl atitikties patvirtinimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 53 straipsnio 1 dalies b punktą,
   kadangi:
   
               (1)
            
            
               Komisijos įgyvendinimo reglamento (ES) Nr. 908/2014 (2) 34 straipsnio 8 dalyje nustatytos išlaidų, kurios neatitinka Sąjungos taisyklių, išskaičiavimo iš Sąjungos teikiamo finansavimo taisyklės. Joje taip pat numatyta nuo šių taisyklių nukrypti leidžianti nuostata, kurioje valstybėms narėms numatyta galimybė prašyti tokį išskaičiavimą atlikti dalimis;
            
         
               (2)
            
            
               tais atvejais, kai valstybė narė gali turėti didelių finansinių sunkumų, Komisija turėtų turėti galimybę ne tik leisti išskaičiavimą atlikti trimis metinėmis dalimis, bet ir atidėti tokį išskaičiavimą ne ilgesniam kaip 24 mėnesių laikotarpiui, jei ta valstybė narė to paprašo;
            
         
               (3)
            
            
               tokio atidėjimo galimybė turėtų būti suteikta tik valstybėms narėms, kurioms finansinė pagalba skiriama pagal Tarybos reglamentą (EB) Nr. 332/2002 (3), Tarybos reglamentą (ES) Nr. 407/2010 (4) ir Europos stabilumo mechanizmo steigimo sutartį, pasirašytą 2012 m. vasario 2 d.;
            
         
               (4)
            
            
               patirtis parodė, kad nustačius fiksuotą išskaičiavimo atidėjimo laikotarpį gali susikaupti skola, kurios grąžinimo terminas gali sueiti, kai atitinkama valstybė narė tebeturi didelių finansinių sunkumų ir nėra pajėgi atlikti reikalingų mokėjimų. Todėl Komisija turėtų turėti galimybę, atsižvelgdama į konkrečias finansinės pagalbos sąlygas, pratęsti atidėjimo laikotarpį ne daugiau kaip 12 mėnesių;
            
         
               (5)
            
            
               be to, patirtis taip pat parodė, kad reikalavimas gražinti visą atidėtą sumą trimis metinėmis dalimis gali sukelti nereikalingų sunkumų valstybėms narėms, kurios pasibaigus atidėjimo laikotarpiui tebeturi finansinių sunkumų. Todėl ateityje priimant sprendimus dėl grąžinimo dalimis reikėtų leisti didesnį mokėjimų skaičių tais atvejais, kai atitinkamos sumos sudaro didelę dalį valstybės narės bendrojo vidaus produkto;
            
         
               (6)
            
            
               valstybė narė, kuriai taikomas atidėjimo sprendimas, turėtų užtikrinti, kad, remiantis veiksmų planu, kuris parengiamas konsultuojantis su Komisija ir kuriame nustatomi aiškūs pažangos rodikliai, būtų ištaisyti to sprendimo priėmimo metu egzistavę trūkumai, dėl kurių prireikė išskaičiavimų. Jeigu valstybė narė, kuriai taikomas minėtas atidėjimas, neištaiso trūkumų remdamasi veiksmų planu ir dėl to sukelia Sąjungos biudžetui papildomą finansinę riziką, Komisija turėtų turėti galimybę iš dalies pakeisti arba panaikinti savo sprendimą dėl išskaičiavimų datos nukėlimo, atsižvelgdama į proporcingumo principą;
            
         
               (7)
            
            
               todėl Įgyvendinimo reglamentas (ES) Nr. 908/2014 turėtų būti atitinkamai iš dalies pakeistas;
            
         
               (8)
            
            
               šiame reglamente nurodytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Į Įgyvendinimo reglamento (ES) Nr. 908/2014 34 straipsnį įterpiamos 8a ir 8b dalys:
   
      „8a.   Dėl valstybių narių, kurioms finansinė pagalba teikiama pagal Tarybos reglamentą (EB) Nr. 332/2002 (5), Tarybos reglamentą (ES) Nr. 407/2010 (6) ir Europos stabilumo mechanizmo steigimo sutartį, Komisija valstybės narės prašymu ir pasitarusi su Žemės ūkio fondų komitetu gali priimti įgyvendinimo sprendimą, kuriuo ne ilgesniam kaip 24 mėnesių laikotarpiui nuo jo priėmimo dienos atidedamas sprendimų, priimtų po 2015 m. gegužės 1 d. pagal Reglamento (ES) Nr. 1306/2013 52 straipsnį, vykdymas („atidėjimo sprendimas“).
      Atidėjimo sprendimu leidžiama išskaičiavimus atlikti pasibaigus atidėjimo laikotarpiui trimis metinėmis dalimis. Jei visa suma, kuriai taikomas atidėjimo sprendimas, yra didesnė negu 0,02 % valstybės narės bendrojo vidaus produkto, Komisija gali leisti šią sumą grąžinti ne daugiau kaip penkiomis metinėmis dalimis.
      Valstybės narės prašymu, pasitarusi su Žemės ūkio fondų komitetu, Komisija gali nuspręsti pirmoje pastraipoje nurodyto atidėjimo laikotarpį vieną kartą pratęsti ne ilgesniam kaip 12 mėnesių laikotarpiui.
      Valstybė narė, kuriai taikomas atidėjimo sprendimas, užtikrina, kad, remiantis veiksmų planu, kuris parengiamas konsultuojantis su Komisija ir kuriame nustatomi galutiniai terminai ir aiškūs pažangos rodikliai, būtų ištaisyti sprendimo priėmimo metu egzistavę trūkumai, dėl kurių prireikė išskaičiavimų. Komisija iš dalies keičia arba panaikina atidėjimo sprendimą, atsižvelgdama į proporcingumo principą, vienu iš šių atvejų:
      
                  a)
               
               
                  valstybė narė nesiima trūkumams ištaisyti reikalingų veiksmų, kaip numatyta veiksmų plane;
               
            
                  b)
               
               
                  pagal pažangos rodiklius taisomųjų veiksmų pažanga yra nepakankama arba
               
            
                  c)
               
               
                  veiksmų rezultatai nėra patenkinami.
               
            8b.   8 ir 8a dalyse nurodyti įgyvendinimo sprendimai priimami laikantis Reglamento (ES) Nr. 1306/2013 116 straipsnio 2 dalyje nurodytos patariamosios procedūros.
   
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 549.
   
      (2)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).
   
      (3)  2002 m. vasario 18 d. Tarybos reglamentas (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo (OL L 53, 2002 2 23, p. 1).
   
      (4)  2010 m. gegužės 11 d. Tarybos reglamentas (ES) Nr. 407/2010, kuriuo nustatoma Europos finansinės padėties stabilizavimo priemonė (OL L 118, 2010 5 12, p. 1).